section_heading: Brozov odnos prema SSSR-u
paragraph_text: U jednom govoru 1959., na proslavi 40-godišnjice osnivanja KPJ, Broz je rekao o žrtvama čistki: »U toj teškoj sitaciji, kada je Partija bila užasno proganjana u zemlji, prema elementima koji su bili nosioci frakcionaške borbe moralo se oštro postupati. Ali to nije značilo da ih je trebalo i fizički ukloniti. Mnogi nisu zaslužili da budu proglašeni neprijateljima. Staljin je to jednostavno činio da bi se oslobodio "neposlušnih".« Međutim, tek 1979. otvoreno je izjavio da je sasvim jasno da Milan Gorkić nije bio nikakav strani špijun. Prema njemu je osjećao duboko nepovjerenje i odbojnost, koji su možda poticali iz suparništva za vodstvo u KPJ.